16/09/2019 | Administración LocalMunicipal
Lousame
Publicación anuncio sobre réxime retributivo de cargos electos

No cumprimento do artigo 75.5 da LRBRL, faise público que o Concello de Lousame, na sesión que tivo lugar o día 09.09.2019 adoptou o seguinte acordo, cuxo texto se transcribe integramente: Primeiro: Na sesión plenaria organizativa, con carácter de extraordinaria e urxente, que tivo lugar o 04.07.2019 aprobáronse, en aplicación do artigo 75 da Lei 7/1985, de 2 de abril, reguladora das Bases do Réxime Local (LRBRL), os cargos electos que serían desempeñados en réxime de dedicación exclusiva e parcial. Sen embargo, neste acordo plenario, non se incluíu ningún tipo de regulación para o suposto de que as persoas que desempeñan os ditos cargos estean en situación de incapacidade temporal (IT) Segundo: O actual réxime aplicable ao persoal funcionario do Concello de Lousame, deriva da regulación contida na Disposición Final 2ª da LRBRL, que sinala: <<1. Los funcionarios públicos de la Administración local tendrán la misma protección social, en extensión e intensidad, que la que se dispense a los funcionarios públicos de la Administración del Estado y estará integrada en el Sistema de Seguridad Social>> Partindo de que os funcionarios locais teñen a mesma protección que os funcionarios da Administración do Estado, deberemos acudir á regulación que nesta materia se ditou respecto ao persoal ao servizo da AXE ao amparo do establecido na DA 54ª da LOXE (Lei de Orzamentos xerais do Estado) 2018, que sinala: <<1.ª Respecto al personal funcionario incluido en el Régimen General de Seguridad Social y al personal estatutario y laboral, se podrá establecer un complemento retributivo desde el primer día de incapacidad temporal que, sumado a la prestación del Régimen General de la Seguridad Social, alcance hasta un máximo del cien por cien de sus retribuciones fijas del mes de inicio de la incapacidad temporal>> En desenvolvemento da DA 54ª da LOXE para o 2018, ditouse o Real Decreto 956/2018, do 27 de xullo, polo que se aproba e publica o Acordo adoptado pola Mesa Xeral de Negociación da AXE o 23.07.2018, relativo ao réxime retributivo da situacion de IT do persoal ao servizo da AXE e Organismos ou Entidades Públicas dependentes. Este RD 956/2018, do 27 de xullo, recoñece un complemento retributivo a percibir en situación de IT ou licenza por enfermidade, que sumado á prestación do réxime xeral da SS, alcance o 100% das retribucións ordinarias do mes de inicio da incapacidade temporal, que será de aplicación desde o primeiro día de baixa médica ao persoal funcionario e laboral da AXE, e por ende, conforme ao exposto, aos funcionarios da Administración Local; en virtude da DF 2ª da LRBRL. Terceiro: O actual réxime aplicable ao persoal laboral do Concello de Lousame, deriva do acordo plenario adoptado na sesión plenaria do 22.03.2019, en aplicación da DA 54ª da LOXE 2018, e co obxecto de equiparalo ao persoal funcionario municipal. Así o Pleno do Concello de Lousame, aprobou para o seu persoal laboral, o seguinte réxime retributivo da situación de Incapacidade Temporal: – O persoal do Concello de Lousame que se atope en situación de incapacidade temporal ou licenza por enfermidade percibirá un complemento retributivo, dende o primeiro día en situación de IT ou de desfrute da licenza por enfermidade que, sumado á prestación do réxime xeral da Seguridade Social, alcance o 100% das retribucións fixas e ordinarias do mes de inicio da incapacidade temporal ou licenza. Cuarto: O artigo 39.3 da Lei 39/2015, do 1 de outubro, de Procedemento Administrativo Común das Administracións Públicas, permite outorgar eficacia retroactiva aos actos cando produzan efectos favorables aos interesados, sempre que os supostos de feito necesarios existiran na data á que se retrotraia a eficacia do acto e non se lesionen dereitos ou intereses lexítimos doutras persoas. Sendo preciso regular esta materia, o Pleno Corporativo, en aplicación do artigo 75 da LRBRL, ACORDA: Primeiro: Aprobar o seguinte réxime retributivo da situación de Incapacidade Temporal para os cargos electos con dedicación exclusiva e parcial: – Os cargos electos (con dedicación exclusiva e parcial) do Concello de Lousame que se atopen en situación de incapacidade temporal ou licenza por enfermidade percibirán un complemento retributivo, dende o primeiro día en situación de IT ou de desfrute da licenza por enfermidade que, sumado á prestación do réxime da Seguridade Social que corresponda, alcance o 100% das retribucións fixas e ordinarias do mes de inicio da incapacidade temporal ou licenza. Segundo: Outorgar ao presente acordo eficacia retroactiva, dende o 04.07.2019, momento no que se aprobou polo Pleno Corporativo o réxime retributivo dos cargos electos con dedicación exclusiva e parcial para o mandato 2019-2023. Terceiro: Por aplicación do artigo 75.5 da LRBRL, este acordo plenario será publicado no Boletín Oficial da Provincia e no Taboleiro de Editos do Concello>> Lousame, 11 de setembro de 2019 A Alcaldesa Mª Teresa Villaverde Pais